|  |  |
| --- | --- |
| **Tantárgy neve: Gazdaságtudományi ismeretek II.**  **(mezőgazdasági üzemszervezés, pénzügytan, számvitel alapjai); MTB7024** | **Kreditszáma: 3** |
| A tanóra[[1]](#footnote-1) típusa és száma: **4 ea. + 1 gy.** az adott félévben, | |
| A számonkérés módja (koll. / gyj. / egyéb[[2]](#footnote-2)): **gyakorlati jegy** | |
| A tantárgy tantervi helye (hányadik félév): **IV.** | |
| Előtanulmányi feltételek *(ha vannak)*:A tantárgy feltételezi mindazon – főleg gazdasági jellegű – tárgyak ismeretét, amelyek a megelőző félévvel bezárólag oktatásra kerültek. | |
| **Tantárgy-leírás** | |
| A tantárgy oktatásának célja, hogy a tantárgy üzemtani részén belül a hallgatók megismerjék a mezőgazdasági vállalatok működésének gazdasági feltételeit. Ezen belül ismerjék az ökonómiai kategóriákat, alapfogalmakat, betekintést nyerjenek az erőforrások és a funkcionális tevékenységek gazdasági kérdéseibe. sajátítsák el az alapvető gazdasági számítások módszereit, így a jövedelem-, önköltség-, hatékonyság-, illetve jelen- és jövő érték számítás gyakorlatát.  A pénzügytan előadások feladata a pénzügyi ismeretek elméletének és gyakorlatának megismerése. A pénz időértékének, a bankrendszer jellemzőinek, a monetáris politika lényegének és eszközeinek, az aktív és passzív bankügyletek formáinak megismerése mellett a vállalkozások gazdálkodásának lényeges részét képező pénzgazdálkodás, pénzforgalom gyakorlati lebonyolításának elsajátítása. A pénzügyi termékek formáinak, jellemzőinek megismerése, valamint a valuta és deviza forgalommal kapcsolatos fontosabb alapismeretek elsajátítása.  A számvitel alapjai részen belül, cél a hallgatók megismertetése a vállalkozások számvitelének elméleti és gyakorlati kérdéseivel. Ezen belül: A számvitel fogalma; A vállalkozás vagyona, a vagyon kimutatása, a gazdasági műveletek hatása a vagyonra; Az eredmény fogalma, csoportosítása, kimutatása; Könyvviteli alapfogalmak; A számviteli munka szakaszai; A vállalkozások számvitele; A számviteli rendszer célja és feladatai; A számviteli alapelvek; Az eszközök és források értékelés.  **Üzemtan:**   1. Vállalatgazdasági alapfogalmak. Termelési érték. Termelési költség. 2. Jövedelem, hatékonyság, valamint ezek kategóriái. 3. A termelés erőforrásai. A tőke és tulajdonságai, használata és forrásai. Befektetett eszközök, beruházások, a befektetett eszközök használata. 4. A föld és használata. Forgóeszközök és használatukkal kapcsolatos feladatok. 5. Emberi erőforrások a mezőgazdaságban. A munkaerő-gazdálkodás területei, feladatai. 6. Vállalkozási formák a mezőgazdaságban. Műszaki fejlesztés ökonómiai kérdései. Gépesítés ökonómiája. 7. Talajerő-gazdálkodás ökonómiai kérdései. Öntözés ökonómiai kérdései. 8. Növényvédelem ökonómiai kérdései. Vállalati méretek kialakítása.   **Pénzügytan:**   1. Pénz kialakulása, pénz időértéke. Bankrendszer. Monetáris politika, pénzügyi szolgáltatások. 2. Banki kockázat, prudens működés követelményei. Bankügyletek, passzív bankügyletek. Aktív bankügyletek, hitelek csoportosítása 3. Hitelbiztosítékok. Hitelezés folyamata. Faktoring, forfait, lízing. 4. Pénzforgalom, bankszámlák. Belföldi pénzforgalom, készpénzforgalom, készpénzkímélő fizetési módok. 5. Készpénz nélküli fizetési forgalom, külkereskedelemben használatos fizetési eszközök és módok. Valuta, deviza, konvertibilitás. 6. Értékpapír csoportosítása. Értékpapírok formai jellemzői.   **Számvitel alapjai:**   1. A számvitel fogalma, tárgya. A vállalkozó vagyona. A vagyon csoportosítása, a vagyon kimutatása (leltár, mérleg). A gazdasági műveletek és hatásuk a vagyonra. 2. A mérleg szerkezete, jellemzői. Az eredmény fogalma, csoportosítása. Az eredmény-kimutatás módja. Az eredménykategóriák. Az összköltség és a forgalmi költség eljárással történő eredmény-kimutatás összehasonlítása. 3. A könyvvezetés (könyvvitel) fogalma. A könyvviteli számla levezetése a mérlegből. A könyvviteli számla fogalma, jellege. Az egyszeres és kettős könyvvitel lényege. 4. A kettős könyvvitel hármas szabálya. A könyvviteli számlák csoportosítása. Az eredményszámlák levezetése a mérlegszámlákból. Az egységes számlakeret és a számlarend. 5. A négy számlasoros számlaelmélet lényege. Az idősoros és számlasoros könyvelés. A számviteli munka szakaszai, a bizonylat fogalma. A bizonylat csoportosítása. 6. A bizonylat általános alaki és tartalmi kellékei. A bizonylatra vonatkozó szigorú számadási kötelezettség. A bizonylati és az utalványozási elv lényege. A bizonylat feldolgozásának előírásai. A bizonylat útja. A bizonylati rend szabályozása. A nyilvántartás. A bizonylat megőrzése. 7. A könyvviteli zárlat. Az analitikus számlakivonat. A főkönyvi kivonat. A forgalmi kimutatás. A zárókimutatás. 8. A számviteli törvény szerkezete. A számviteli rendszer célja és faladatai. A számviteli törvény hatálya alá tartozó gazdálkodók. Mit határoz meg a számviteli törvény? A számviteli alapelvek. A számviteli politika. 9. A beszámolási kötelezettség, a beszámolók formái, tartalmi elemei. Az éves beszámoló tartalma. A mérlegtételek értékelésének elmélete, gyakorlata. Az ÁFA és az értékcsökkenés elszámolás lényege. | |
| A **3-5** legfontosabb *kötelező,* illetve *ajánlott***irodalom** | |
| Üzemtan:   * Pfau E., Nábrádi A.(2007): A mezőgazdasági vállalatok termelési tényezői, erőforrásai. Egyetemi jegyzet. Debreceni Egyetem. * Pfau E., Posta L.(2007): Ökonómiai füzetek 6. Vállalatgazdasági alapfogalmak. Egyetemi jegyzet. Debreceni Egyetem. * Pfau E., Széles Gy.(2001): Mezőgazdasági üzemtan II. Mezőgazdasági Szaktudás Kiadó, Budapest. * Castle E.N., Becker M.H., Nelson A.G. (1992): Farmgazdálkodás. Mezőgazda Kiadó, Budapest. * Chikán A.(1992): Vállalatgazdaságtan. Aula Kiadó, Budapest. * Posta L. (szerk.)(2003): Vállalati gazdaságtan gyakorlati jegyzet a IV. évfolyam számára. Egyetemi jegyzet. Debreceni Egyetem.   Pénzügytan:   * Sóvágó L.(2005): Pénzügyi ismeretek, Egyetemi jegyzet. BGF Budapest. * Paróczai P.(2005): Pénzügyi és vállalkozásfinanszírozási ismeretek. Perfekt Kiadó. * Pénzügy-számvitel. BSc jegyzet. HEFOP 3.3.1. keretében készült tankönyv. Debreceni Egyetem. (2007) e-jegyzet   Számvitel:   * Kozma A.(2001): Vázlatok a számvitel tanulásához I. kötet. Keletlombard Kft. * Kozma A.(2001): Számviteli gyakorlatok I. DATE, Debrecen. * Pénzügy-számvitel. BSc jegyzet. HEFOP 3.3.1. keretében készült tankönyv. Debreceni Egyetem. (2007) e-jegyzet * Horváth K.(2004): Számvitel a gyakorlatban. Saldo Kiadó, Budapest. | |
| **Tantárgy felelőse: Dr. Posta László, egyetemi docens, CSc** | |

1. **Nftv. 108. §** 37. *tanóra*: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc. [↑](#footnote-ref-1)
2. pl. évközi beszámoló [↑](#footnote-ref-2)